《登一鉴亭有怀亡弟老成下世》
宋代·李吕

半年懒向此经行，上巳重来雨乍晴。
三径就荒春草合，一亭依乍暮山横。
怅怀丘壑空陈迹，极目园林不胜情。
老境何堪风断雁，倚栏挥泪咽溪声。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。